BOSNA I HERCEGOVINA

REPUBLIKA SRPSKA 
OSNOVNI SUD U BIJELJINI 
Broj : 80 0 I 095813 22 Kom 2 
Bijeljina, 25.11.2022.. godine  
Osnovni sud u Bijeljini, sudija Nebojša Purić, u izvršnom postupku tražioca izvršenja  AD „Komunalac“ Bijeljina, ul. Miloša Crnjanskog br.7, protiv izvršenika Radić Slobodana iz Bjelošeca br.176, radi izvršenja na pokretnim stvarima, po osnovu vjerodostojne isprave, dana 25.11.2022.godine, donio je sljedeći

Z A K L J U Č A K  

O  P R O D A J I  P O K R E T N I H  S T V A R I 

N E P O S R E D N O M  P O G O D B O M 
            Zbog neuspjelog prvog ročišta, na prijedlog tražioca izvršenja, određuje se drugo ročište neposrednom pogodbom, za prodaju sljedećih pokretnih stvari Radić Slobodana, sa zapisnika od 14.10.2022. godine:

· Sto kuhinjski crne boje- oko dva metra dužine  ...........................300,00 KM

radi naplate ostatka glavnog duga u iznosu od 127,69 KM, s obzirom da je izvršenik uplatom od 201,00 KM izmirio sve troškove izvršnog postupka i dio glavnog duga.


Prikupljanje ponuda vršiće se u zgradi Osnovnog suda u Bijeljini dana 16.12.2022. godine, kancelarija br. 2A, dok će se otvaranje ponuda izvršiti dana 19.12.2022. godine u 09,00 časova, kancelarija br. 2A. Zainteresirani kupci ponude mogu stavljati pismenim ili usmenim putem, izjavom datom na zapisnik pred sudskim izvršiocem.

Popisane pokretne stvari ostavljene su na čuvanje tražiocu izvršenja i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda. Izvršeniku je zabranjeno svako raspolaganje zaplijenjenim pokretnim stvarima, bez naloga suda.


Ročište neposrednom pogodbom održaće se pred sudskim izvršiocem ovog suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac izvršenja se može prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke na stvari, niti za ispravno funkcioniranje istih.


Sud nije u obavezi da izvještava uredno pozvane stranke o rezultatima prikuplenih ponuda. O rezultatima uspješno provedene prodaje stranke i drugi učesnici u postupku, biće obaviješteni putem oglasne table suda, WEB stranice Osnovnog suda u Bijeljini – oglasna tabla suda, a mogu se informisati pozivom na br. 055 224 910, lokal 114., Služba sudskih izvršilaca, narednog radnog dana nakon proteka roka određenog za otvaranje prispjelih ponuda.

Na drugom ročištu neposrednom pogodbom, zaplijenjena pokretna stvar ne može se prodati ispod 1/3 utvrđene vrijednosti.

Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljni ponuđač ne uplati kupoprodajnu cijenu po pozivu suda, drugi najpovoljni ponuđač biće proglašen kupcem i platiće onu cijenu koju je ponudio i tako redom. U slučaju da niti jedan od ponuđača ne uplati cijenu po pozivu suda, sud će na zahtjev jedne od stranaka oglasiti da ročište nije uspjelo. Rješenje o dosudi sud će donijeti odmah po uplati kupoprodajne cijene, a najkasnije u roku od 5 ( pet ) dana od izvršene uplate. Sve poreze i takse u vezi sa prodajom snosi kupac.

Ovaj zaključak objaviće se na sudskoj oglasnoj tabli i WEB stranici suda. Stranka može o svom trošku objaviti zaključak o prodaji u sredstvima javnog informisanja ili na drugi odgovarajući način.

Sud će obustaviti izvršenje određeno zapljenom, procjenom i prodajom pokretnih stvari ukoliko se pokretne stvari ne uspiju prodati na drugom ročištu neposrednom pogodbom.
                                                                                                                             S u d i j a
                                                                                                                          Purić Nebojša 

         Pouka o pravnom lijeku: Protiv ovog zaključka nije dozvoljen pravni lijek.

